9.  การจัดการ

    1.  โครงสร้างคณะกรรมการ

คณะกรรมการบริษัท

บริษัทประกอบด้วยกรรมการบริษัทที่เป็นผู้บริหารในอัตราไม่เกินกึ่งหนึ่งของจำนวนกรรมการบริษัททั้งหมด
และในคณะกรรมการบริษัทนี้มีกรรมการอิสระอย่างน้อย 3 ท่าน
ซึ่งมีความเป็นอิสระจากฝ่ายจัดการและไม่มีผลประโยชน์หรือความสัมพันธ์ใดๆ กับธุรกิจของบริษัท
ซึ่งหมายความว่า กรรมการบริหารของบริษัทจะถูกถ่วงดุลย์โดยกรรมการทีไม่ได้เป็นผู้บริหาร
ซึ่งเห็นว่าจะสามารถกำกับควบคุมฝ่ายจัดการได้เต็มที่

อำนาจหน้าที่คณะกรรมการบริษัท

คณะกรรมการ มีอำนาจหน้าที่ดูแล และจัดการบริษัทให้เป็นไปตามกฎหมาย
วัตถุประสงค์และข้อบังคับของบริษัท รวมทั้งมติของที่ประชุมผู้ถือหุ้น

คณะกรรมการ
มีอำนาจมอบหมายให้กรรมการคนใดคนหนึ่งหรือหลายคนหรือบุคคลอื่นกระทำการอย่างใดแทนคณะกรรมการได้
รวมทั้งมีอำนาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทตามที่คณะกรรมการมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

อำนาจหน้าที่คณะกรรมการบริหาร

คณะกรรมการบริหารได้รับการแต่งตั้งจากคณะกรรมการบริษัทฯ โดยกำหนดให้มีอำนาจหน้าที่ ดังนี้

1. การอนุมัติสินเชื่อทั่วไป
คณะกรรมการบริหารมีหน้าที่ในการอนุมัติสินเชื่อได้ทุกประเภทโดยไม่จำกัด วงเงิน
แต่อาจมอบหมายให้ฝ่ายจัดการสามารถอนุมัติวงเงินสินเชื่อได้ภายใต้เงื่อนไขและวงเงินที่จำกัด
ทั้งนี้ขึ้นอยู่กับหลักประกันของแต่ละวงเงิน ดังนี้

1.  วงเงินสินเชื่อใหม่ที่มีหลักประกันประเภทหุ้นในตลาด หรืออสังหาริมทรัพย์และสังหาริมทรัพย์
    ผู้รับมอบอำนาจจะอนุมัติวงเงินได้ไม่เกิน 500 ล้านบาท

2.  วงเงินสินเชื่อใหม่ที่มีบุคคลเป็นผู้ค้ำประกัน ผู้รับมอบอำนาจอนุมัติได้ไม่เกินวงเงิน 200
    ล้านบาท

3.  วงเงินการปรับปรุงโครงสร้างหนี้ที่มีส่วนสูญเสีย ผู้รับมอบอำนาจอนุมัติได้สูงสุดไม่เกิน 100
    ล้านบาท

4.  วงเงินสินเชื่อของฝ่ายบริหารการเงินที่ให้แก่สถาบันการเงิน เฉพาะวงเงินที่สูงเกิน 200
    ล้านบาท จะต้องผ่านการอนุมัติจากคณะกรรมการบริหาร

2.  การลงทุน คณะกรรมการบริหารมีอำนาจในการอนุมัติการลงทุนในพันธบัตรและการลงทุนอื่นๆ
    ซึ่งรวมถึงการซื้อขายและโอนทรัพย์สินของบริษัทฯ
    ได้โดยไม่จำกัดวงเงินแต่สำหรับการลงทุนอื่นๆ ที่ไม่เกิน 200 ล้านบาท
    จะอยู่ในอำนาจของฝ่ายจัดการที่ได้รับมอบอำนาจให้สามารถอนุมัติได้

3.  ติดตามและประเมินการดำเนินงานและประเมินผลการประกอบการ
    ตามนโยบายที่คณะกรรมการกำหนดอย่างใกล้ชิด
    รวมทั้งพิจารณาเสนอแนะกรรมการให้ปรับปรุงเปลี่ยนแปลงนโยบายตามที่เห็นสมควร

4.  เรื่องอื่นใดตามที่คณะกรรมการบริษัทฯ มอบหมาย

คณะกรรมการตรวจสอบ

คณะกรรมการบริษัทได้ตระหนักถึงความสำคัญของระบบการกำกับดูแลกิจการที่ดี
จึงได้พิจารณาแต่งตั้งคณะกรรมการตรวจสอบขึ้น (Audit Committee)
เพื่อเป็นเครื่องมือสำคัญของคณะกรรมการบริษัทในการกำกับดูแลการบริหารงานให้มีมาตรฐานที่ถูกต้องโปร่งใส
ตลอดจนมีการควบคุมภายในที่ดีมีระบบการรายงานทีน่าเชื่อถือที่จะเป็นประโยชน์แก่ผู้ลงทุนและทุกฝ่ายที่เกี่ยวข้อง
โดยคณะกรรมการตรวจสอบได้แต่งตั้งตามหลักเกณฑ์และคุณสมบัติตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่และรายงานโดยตรงต่อคณะกรรมการบริษัท
สำหรับขอบเขตอำนาจหน้าที่และความรับผิดชอบได้กำหนดให้เป็นไปตามมาตรฐานที่ตลาดหลักทรัพย์แห่งประเทศไทยกำหนดและได้ตราเป็นกฎบัตรอย่างชัดเจน
โดยเครื่องมือของคณะกรรมการตรวจสอบจะประกอบด้วย 2 หน่วยงาน คือ ฝ่ายตรวจสอบ
และสำนักกำกับกฎระเบียบและข้อบังคับ ซึ่งงานโดยภาพรวมของทั้ง 2 หน่วยงาน
จะทำหน้าที่ตรวจสอบและกำกับการดำเนินกิจกรรมทั้งหมดของผู้บริหารและพนักงาน
เพื่อให้เป็นไปโดยถูกต้องและควบคุมไม่ให้เกิดความเสียหายต่อผู้ถือหุ้น

อำนาจหน้าที่คณะกรรมการตรวจสอบ

คณะกรรมการตรวจสอบมีหน้าที่และความรับผิดชอบในภารกิจที่ได้รับมอบหมายจากคณะกรรมการบริษัท
ดังต่อไปนี้

-   สอบทานกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้องครบถ้วนเป็นที่เชื่อถือได้
    โดยประสานงานกับผู้ตรวจสอบบัญชีภายนอกและผู้บริหารที่รับผิดชอบในการจัดทำรายงานทางการเงินทั้งรายไตรมาสและประจำปี

-   สอบทานให้บริษัมีระบบการตรวจสอบและการควบคุมภายในที่เหมาะสมและมีประสิทธิภาพโดยสอบทานร่วมกับผู้ตรวจสอบบัญชีภายนอกและผู้ตรวจสอบภายในถึงความเพียงพอของระบบการตรวจสอบและการควบคุมภายในของบริษัท

-   สอบทานหลักฐานการไต่สวนภายในเมื่อมีข้อสังเกตหรือสันนิษฐานว่าอาจมีการทุจริตหรือมีสิ่งผิดปกติหรือมีความบกพร่องสำคัญในระบบการควบคุมภายในและนำเสนอคณะกรรมการบริษัทพิจารณาต่อไป

-   สอบทานการปฏิบัติงานของบริษัทไม่ให้เกิดความขัดแจ้งทางผลประโยชน์
    โดยการสอบทานการทำรายการระหว่างบริษัทหรือบริษัทย่อยกับบุคคลที่เกี่ยวโยงกัน

-   สอบทานการปฏิบัติงานของบริษัทให้ปฏิบัติตามกฎระเบียบหรือข้อบังคับ
    หรือข้อกำหนดของตลาดหลักทรัพย์แห่งประเทศไทยและกฎหมายอื่นๆ ที่เกี่ยวข้อง

-   พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

-   ให้ความเห็นชอบในการแต่งตั้ง ถอดถอน โยกย้าย
    หรือเลิกจ้างผู้อำนวยการฝ่ายตรวจสอบภายใน

-   ปฏิบัติการอื่นใดตามที่คณะกรรมการบริษัทมอบหมายและตามที่ตลาดหลักทรัพย์แห่งประเทศไทยหรือกฎหมายกำหนด

    1.  การสรรหากรรมการ

วิธีการแต่งตั้งคณะกรรมการบริษัท

บริษัทฯ มิได้กำหนดจำนวนสูงสุดของกรรมการไว้ เพียงแต่กำหนดไว้ในข้อบังคับของบริษัทฯ
ว่าต้องไม่น้อยกว่า 5 คน

วิธีการแต่งตั้งคณะกรรมการมีขึ้นได้ 2 กรณี คือ
กรณีแต่งตั้งกรรมการใหม่แทนกรรมการที่ต้องออกตามวาระและกรณีแต่งตั้งกรรมการระหว่างวาระเนื่องจากตำแหน่งว่างลง
โดยในกรณีแรกจะต้องขอมติจากที่ประชุมผู้ถือหุ้น ส่วนกรณีหลังคณะกรรมการบริษัทฯ
สามารถพิจารณาลงมติได้ภายใต้คุณสมบัติที่เหมาะสมเพื่อเข้าดำรงตำแหน่งแทน
โดยการแต่งตั้งกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด

วิธีการแต่งตั้งคณะกรรมการบริหารของบริษัท

คณะกรรมการบริษัท
จะแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหารและในจำนวนนี้ให้กรรมการคนหนี่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทตามที่คณะกรรมการบริษัทมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

คณะกรรมการบริหาร มีสิทธิได้รับค่าตอบแทนและบำเหน็จตามที่ที่ประชุมคณะกรรมการกำหนด
แต่ทั้งนี้ไม่กระทบกระเทือนสิทธิของกรรมการบริหารผู้นั้นในอันที่จะได้รับค่าตอบแทนหรือผลประโยชน์อย่างอื่นตามข้อบังคับนี้ในฐานะกรรมการ

วิธีการแต่งตั้งคณะกรรมการตรวจสอบของบริษัท

การคัดเลือกบุคคลที่จะมาทำหน้าที่คณะกรรมการตรวจสอบ จะคัดเลือกโดยคณะกรรมการบริษัท
ซึ่งผู้ได้รับการคัดเลือกจะต้องมีคุณสมบัติตามที่ตลาดหลักทรัพย์แห่งประเทศไทยกำหนด

รายชื่อผู้บริหาร 4 อันดับแรกนับจากกรรมการผู้จัดการใหญ่

1. นายศุภเดช พูนพิพัฒน์ กรรมการผู้จัดการใหญ่

2. นางสุชาดา ภวนานันท์ กรรมการ ผู้ช่วยกรรมการผู้จัดการใหญ่ สายการตลาด

3. นายบัณฑิต ชีวะธนรักษ์ กรรมการ ผู้ช่วยกรรมการผู้จัดการใหญ่

4. นายปิยะพงศ์ อาจมังกร ผู้ช่วยกรรมการผู้จัดการใหญ่ สายการเงิน

5. นางรัมภา ภู่ชอุ่ม ผู้ช่วยกรรมการผู้จัดการใหญ่ สายทรัพยากรบุคคลกลาง

6. นางสาววิไล ตันติคุณ ผู้อำนวยการอาวุโส สายวางแผนควบคุมบัญชีและงบประมาณกลาง

7. นางสาวรมณีย์ เจนพินิจ ผู้อำนวยการ สำนักวางแผนและพัฒนาระบบบัญชี

ผู้มีอำนาจควบคุม (กรรมการมีอำนาจลงนามผูกพันบริษัท)

นายบันเทิง ตันติวิท หรือนายศุภเดช พูนพิพัฒน์ หรือนายสมเจตน์ หมู่ศิริเลิศ หรือนางสุชาดา
ภวนานันท์ หรือ นายบัณฑิต ชีวะธนรักษ์
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

หมายเหตุ ข้อมูลเกี่ยวกับประวัติผู้บริหารและผู้มีอำนาจควบคุมบริษัท รายละเอียดตามเอกสารแนบ 1

รายละเอียดเกี่ยวกับผู้บริหารบริษัทย่อย ตามเอกสารแนบ 2

2.  ค่าตอบแทนคณะกรรมการและผู้บริหาร

    1.  ค่าตอบแทนที่เป็นตัวเงิน มี 3 คณะกรรมการ สรุปได้ดังนี้

  (หน่วย : ล้านบาท)

+--------------+----------+---------+---------+---------+------------+
| ราย          |          | กรรม    | กรรมก   | กรรมการ | หมายเหตุ    |
| ชื่อคณะกรรมการ |          | การบริษัท | ารบริหาร | ตรวจสอบ |            |
|              |          |         |         |         | แ          |
|              |          |         |         |         | ต่งตั้ง/ลาออก |
+--------------+----------+---------+---------+---------+------------+
| 1.  คุณบันเทิง  | ตันติวิท    | 0.72    | 0.22    | -       | -          |
+--------------+----------+---------+---------+---------+------------+
| 2.  คุณศุภเดช  | พูนพิพัฒน์   | 0.36    | 0.11    | -       | -          |
+--------------+----------+---------+---------+---------+------------+
| 3.  คุณสมเจตน์ | หมู่ศิริเลิศ  | 0.30    | 0.08    | -       | -          |
+--------------+----------+---------+---------+---------+------------+
| 4.  คุณสุชาดา  | ภวนานันท์  | 0.36    | 0.11    | -       | -          |
+--------------+----------+---------+---------+---------+------------+
| 5.  คุณจันทิมา  | จตุรภัทร์   | 0.30    | 0.09    | -       | -          |
+--------------+----------+---------+---------+---------+------------+
| 6.  คุณวีรศักด์  | จิรเศรษฐ์  | 0.36    | 0.11    | -       | -          |
+--------------+----------+---------+---------+---------+------------+
| 7.  คุณสมมาตร | พูนภักดี    | 0.33    | -       | 0.60    | -          |
+--------------+----------+---------+---------+---------+------------+
| 8.  คุณสุปรียา  | แ        | 0.36    | -       | 0.05    | -          |
|              | สงอุดมเลิศ |         |         |         |            |
+--------------+----------+---------+---------+---------+------------+
| 9.  คุณศิริเพ็ญ  | สีตสุวรรณ  | 0.27    | -       | 0.03    | -          |
+--------------+----------+---------+---------+---------+------------+
| 1            | ศุขเทวา   | 0.36    | -       | -       | -          |
| 0. คุณสมเกียรติ |          |         |         |         |            |
+--------------+----------+---------+---------+---------+------------+
| 11. คุณพิมล    | รัฐปัตย์    | 0.36    | -       | -       | -          |
+--------------+----------+---------+---------+---------+------------+
| 12. คุณบัณฑิต   | ชีวะธนรักษ์ | 0.36    | 0.10    | -       | -          |
+--------------+----------+---------+---------+---------+------------+

หมายเหตุ ค่าตอบแทนคณะกรรมการบริษัท/คณะกรรมการบริหารและคณะกรรมการตรวจสอบ
จ่ายในรูปค่าเบี้ยประชุม

ค่าตอบแทนประธานคณะกรรมการตรวจสอบ คือ คุณสมมาตร พูนภักดี จ่ายในรูปเงินประจำตำแหน่ง

ค่าตอบแทนรวม

ปี 2544 บริษัทได้จ่ายค่าตอบแทนรวมให้แก่คณะกรรมการซึ่งเป็นผู้บริหารและผู้บริหาร 4
รายแรกนับจากกรรมการผู้จัดการใหญ่และผู้บริหารฝ่ายบัญชี เป็นจำนวนเงิน 17.25 ล้านบาท
โดยมีรายละเอียดดังนี้

ล้านบาท

  ----------------- -------------- ------------------------- -----------------
                    เงินเดือน        เงินสมทบกองทุนสำรองเลี้ยงชีพ   รวมทั้งสิ้น
                    ค่าครองชีพ                                 

  ผลตอบแทนรวม       16.46          0.79                      17.25
  ----------------- -------------- ------------------------- -----------------

1.  ค่าตอบแทนอื่น

  บริษัทไม่มีการจ่ายค่าตอบแทนอื่นให้กับคณะกรรมการบริษัท นอกเหนือจากค่าตอบแทนที่ระบุในข้อ
  9.3.1

1.  การกำกับดูแลกิจการ

จากการกำกับดูแลกิจการที่ผ่านมาในปี 2544
คณะกรรมการบริษัทได้มีการปฏิบัติหน้าที่ตามข้อพึงปฏิบัติที่ดีสำหรับกรรมการบริษัทจดทะเบียน (Code
of Best Practice for Directors of Listed Companies)
ตามที่ตลาดหลักทรัพย์แห่งประเทศไทยกำหนด

2.  การดูแลเรื่องการใช้ข้อมูลภายใน

นโยบายเรื่องการใช้ข้อมูลภายในของผู้บริหาร

ห้ามผู้บริหารนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหุ้นบริษัทเงินทุน ธนชาติ จำกัด (มหาชน) โดยเฉพาะในช่วง 1 เดือน
ก่อนที่งบการเงินเผยแพร่ต่อสาธารณชน

การกำกับดูแล

ให้ผู้บริหารรายงานการซื้อ-ขายหุ้นของบริษัทเงินทุน ธนชาติ จำกัด (มหาชน) มายังหน่วยงาน
Compliance Unit ทุกครั้ง ทั้งนี้
บริษัทอยู่ระหว่างจัดทำนโยบายการห้ามใช้ข้อมูลและแก้ไขระเบียบที่เกี่ยวข้องและการกำกับดูแล
ดังกล่าว

บทลงโทษ

ผู้บริหารผู้ใดฝ่าฝืนหรือไม่ปฏิบัติตามนโยบายเรื่องการใช้ข้อมูลภายในดังกล่าว
ให้อยู่ในดุลยพินิจของคณะกรรมการพิจารณาโทษทางวินัย ซึ่งประกอบด้วย

  1. นายสุทิน นนทแก้ว ประธานกรรมการ

  2. นางรัมภา ภู่ชอุ่ม กรรมการ

  3. นายชัชวาลย์ จันทรรวงทอง กรรมการ

  4. นายอรรถวุฒิ แดนทอง กรรมการ

  5. ผู้อำนวยการฝ่าย หรือตัวแทนระดับผู้ช่วยผู้อำนวยการฝ่ายขึ้นไป

  จากฝ่ายงานของพนักงานที่ถูกกล่าวหา กรรมการ

  6. เจ้าหน้าที่ที่ได้รับมอบหมายจากสายทรัพยากรบุคคลกลาง เลขานุการคณะกรรมการ

ขอบเขตหน้าที่คณะกรรมการ

1.  พิจารณาสอบสวนมูลเหตุการกระทำผิดกฎหมาย
    ฝ่าฝืนระเบียบข้อบังคับหรือกระทำผิดวินัยอย่างร้ายแรงหากมีมูลควรพิจารณาโทษพนักงานที่ถูกกล่าวหาว่าเป็นผู้กระทำความผิดวินัยตามระเบียบข้อบังคับของบริษัท

2.  พิจารณากำหนดโทษฐานผิดวินัยตามความร้ายแรงแห่งกรณี

3.  นำเสนอมติที่ประชุม เพื่อขออนุมัติต่อกรรมการผู้จัดการใหญ่

4.  ให้ประธานกรรมการเป็นผู้กำหนดบุคคลในคณะกรรมการเพื่อทำหน้าที่ติดตามผลการลงโทษตามมติที่ประชุมให้แล้วเสร็จ

    1.  บุคลากร

สรุปจำนวนพนักงานในสายงานหลัก ณ วันที่ 31 ธันวาคม 2544

+-----------------------------------------------+----------------------+
| สาย                                           | จำนวนพนักงาน          |
+-----------------------------------------------+----------------------+
| สายการเงิน                                     | 24                   |
+-----------------------------------------------+----------------------+
| สายการตลาด                                    | 33                   |
+-----------------------------------------------+----------------------+
| สายแก้ไขหนี้                                     | 35                   |
+-----------------------------------------------+----------------------+
| สายงานบริหารทรัพย์สินรอการขาย                     | 28                   |
+-----------------------------------------------+----------------------+
| สายทรัพยากรบุคคลกลาง                            | 28                   |
+-----------------------------------------------+----------------------+
| สายธุรกิจเช่าซื้อรถยนต์                             | 229                  |
+-----------------------------------------------+----------------------+
| สายวางแผนควบคุมบัญชีและงบประมาณกลาง              | 21                   |
+-----------------------------------------------+----------------------+
| สำนักพัฒนาระบบบัญชี                               | 8                    |
+-----------------------------------------------+----------------------+
| สำนักกรรมการผู้จัดการใหญ่                          | 15                   |
+-----------------------------------------------+----------------------+
| สำนักกำกับกฎระเบียบและข้อบังคับ                     | 4                    |
+-----------------------------------------------+----------------------+
| สำนักกำกับและสอบทานสินเชื่อ                        | 3                    |
+-----------------------------------------------+----------------------+
| สำนักประธานกรรมการ                             | 3                    |
+-----------------------------------------------+----------------------+
| ฝ่ายควบคุมและปฏิบัติการ                            | 74                   |
+-----------------------------------------------+----------------------+
| ฝ่ายตรวจสอบ                                    | 34                   |
+-----------------------------------------------+----------------------+
| ฝ่ายธุรกิจพาณิชย์อิเล็คทรอนิกส์                        | 2                    |
+-----------------------------------------------+----------------------+
| ฝ่ายพัฒนาระบบงานและระเบียบคำสั่ง                   | 22                   |
+-----------------------------------------------+----------------------+
| ฝ่ายระบบสารสนเทศและเทคโนโลยี                    | 90                   |
+-----------------------------------------------+----------------------+
| ฝ่ายวางแผนควบคุมบริษัทในเครือ                      | 8                    |
+-----------------------------------------------+----------------------+
| สายงานกฎหมายและประเมิน                         | 4                    |
+-----------------------------------------------+----------------------+
| รวมพนักงานทั้งหมด                                | 665                  |
+-----------------------------------------------+----------------------+

ผลตอบแทนรวมพนักงาน ณ 31 ธันวาคม 2544 สรุปได้ดังนี้

หน่วยบาท

  ---------------------------- ---------------- ---------------- ----------------
                               ประจำปี 2544      ประจำปี 2543      ประจำปี 2542

  เงินเดือน + เงินช่วยเหลือค่าครองชีพ 221,507,520.57   184,800,480.64   155,649,691.36

  กองทุนสำรองเลี้ยงชีพ +           7,244,784.69     6,826,959.86     5,682,023.94
  (เงินสมทบบริษัท)                                                  
  ---------------------------- ---------------- ---------------- ----------------

ข้อพิพาทด้านแรงงานในระยะ 3 ปีที่ผ่านมา

บริษัทไม่มีข้อพิพาทด้านแรงงานในระยะ 3 ปีที่ผ่านมา

นโยบายในการพัฒนาบุคลากรของบริษัท

กลุ่มฝึกอบรม สายทรัพยากรบุคคลกลาง
เป็นส่วนงานที่เป็นศูนย์กลางการเรียนรู้เพื่อพัฒนางานพัฒนาคนให้สามารถเพิ่มพูนศักยภาพที่จะก่อให้เกิดความก้าวหน้าในการดำเนินกิจการไปสู่เป้าหมายโดยรวมของบริษัทฯ
โดยในปี พ.ศ.2544 บริษัทฯ ใช้งบประมาณในการอบรมประมาณ 2 ล้านบาท

สำหรับนโยบายในการดำเนินงานนั้นจะมู่งพัฒนาบุคลากรทุกระดับของบริษัทให้มีความรู้และทักษะในการปฏิบัติงานอย่างเป็นระบบ
และต่อเนื่องสอดคล้องกับแนวทางความก้าวหน้าในงานของแต่ละระดับ
รวมทั้งเตรียมความพร้อมของบุคลากรให้มีคุณภาพและมาตรฐานการปฏิบัติงานแบบมืออาชีพในระดับสากล
เพื่อรองรับการขยายตัวทางธุรกิจได้อย่างมีประสิทธิภาพ

กล่าวคือ นอกจากจะมีการวางแผนเส้นทางการฝึกอบรมของพนักงาน (Training Road Map)
ให้สอดคล้องกับแผนเส้นทางความก้าวหน้าในงาน (Career Path)
แล้วยังออกแบบและพัฒนาหลักสูตรฝึกอบรมให้สอดคล้องกับความต้องการของหน่วยงานและกระแสการเปลี่ยนแปลงทางธุรกิจ
โดยแบ่งหลักสูตรฝึกอบรมมาตรฐานออกเป็นประเภทต่างๆ ดังนี้

(1) หลักสูตรทั่วไป (General Course) เป็นการให้ความรู้ในเรื่องที่เกี่ยวกับการปฏิบัติงานทั่วๆ
ไป ให้พนักงานควรรู้ เช่น หลักสูตร “ปฐมนิเทศพนักงานใหม่” หรือหลักสูตร “การขาย”
ที่ให้ความรู้พื้นฐานเกี่ยวกับสินค้าและบริการในกลุ่มธนชาติ เป็นต้น

(2) หลักสูตรการจัดการ (Management Course)
    เป็นการให้ความรู้ในเรื่องหลักการบริหารการจัดการทั่วไป
    ซึ่งจะแบ่งหลักสูตรตามระดับผู้เข้าร่วมอบรมออกเป็นผู้บริหารระดับต้น ระดับกลางและระดับสูง
    โดยผู้เข้าอบรมจะได้รับการอบรมอย่างต่อเนื่องเป็น package ไปตามลำดับ

(3) หลักสูตรเฉพาะด้าน (Specific Course)
    เป็นการให้ความรู้สำหรับการปฏิบัติงานเฉพาะด้านในลักษณะที่เจาะลึกลงไปในแต่ละงาน (Job
    Content) และยังเป็นหลักสูตรที่มุ่งเสริมทักษะในการปฏิบัติงานนั้นๆ
    ให้มีประสิทธิภาพมากยิ่งขึ้น เช่น หลักสูตร “การวิเคราะห์สินเชื่อ” หลักสูตร “Bond
    Analysis” เป็นต้น

(4) หลักสูตร Hot Issues เป็นการให้ความรู้เกี่ยวกับสถานการณ์ปัจจุบัน
    หรือประเด็นที่กำลังเป็นที่สนใจอยู่ในขณะนั้น ซึ่งส่งผลกระทบกับการดำเนินธุรกิจของบริษัท เช่น
    การออกกฎหมายฉบับใหม่ ผลิตภัณฑ์ทางการเงินใหม่ๆ แนวโน้มกลุ่มอุตสาหกรรมต่างๆ เป็นต้น

นอกจากนี้ ยังมีนโยบายที่จะดำเนินการฝึกอบรมแบบครบวงจร
โดยเน้นการพัฒนาสื่อการเรียนรู้ด้วยการนำระบบเทคโนโลยีสมัยใหม่มาประกอบการเรียนรู้ในทุกรูปแบบ
ไปจนถึงการพัฒนาระบบการประเมินและติดตามผลการฝึกอบรม (Follow-up)
ให้สามารถวัดผลได้ในเชิงรูปธรรมอีกด้วย